[ca] Una forma d'analitzar la inestabilitat cromosòmica en cèl·lules normals és l'anàlisi de l'expressió dels llocs fràgils. Aquests són regions del genoma caracteritzats per la seva inestabilitat sota condicions d'estrès replicatiu. Sota aquestes condicions es poden induir alteracions en loci relacionats amb càncer. L'estudi d'inestabilitat es pot centrar en sang perifèrica, i en altres tipus de teixit, d'entre els quals la bufeta és un bon model donat l'elevada freqüència de recidives i la multifocalitat o presència de tumors sincrònics en aquest òrgan. Els objectius d'aquest treball són: a) estudiar l'expressió de llocs fràgils comuns en limfòcits de sang perifèrica d'una sèrie de pacients afectats de càncer de bufeta i comparar-la amb una sèrie de controls aparellats per edat i hàbit fumador; b) analitzar si les condicions d'estrès replicatiu sota les quals s'expressen els llocs fràgils indueixen alteracions dels loci 9p21 i CCND1 en pacients i comparar-ho amb controls; c) analitzar la presència d'aneuploïdies afectant als cromosomes 1, 7, 8, 9, 11 i 17 en el tumor i en la resta de l'uroteli vesical aparentment normal del mateix pacient. Els nostres resultats demostren que l'afidicolina indueix alteracions en limfòcits de sang perifèrica en forma de delecions i duplicacions en loci tals com 9p21 i CCND1 normalment alterats en cèl·lules tumorals. Aquestes alteracions no difereixen entre pacients i controls. De la mateixa manera, l'expressió de llocs fràgils no presenta diferències entre ambdós grups, i en general els dos fenòmens estudiats estarien relacionats amb la pèrdua d'integritat del genoma relacionada amb l'edat. En l'epiteli urotelial, l'anàlisi cromosòmica d'inestabilitat numèrica indica que la mucosa aparentment normal acumula alteracions en major o menor freqüència i que s'observa variabilitat entre pacients. Els nostres resultats permeten confirmar que la presència d'inestabilitat en cèl·lules normals i en individus aparentment sans és un fenomen més freqüent de l'esperat i que probablement està relacionat amb l'envelliment.

[en] One way to analyse chromosomal instability in normal cells is the analysis of the expression of fragile sites. These are regions of the genome characterized by instability under conditions of replicative stress. Under these conditions, alterations in cancerrelated loci may be induced. The study of instability can focus on peripheral blood and other tissue types, among which the bladder is a good model given the high frequency of recurrences and the presence of multiple synchronous tumours in this organ. The aim of this work is: a) to study the expression of common fragile sites in peripheral blood lymphocytes of a series of patients with bladder cancer and controls matched by age and smoking habit; b) to analyse if the replicative stress also induce alterations in loci 9p21 and CCND1 in the same subjects; c) to analyse the presence of aneuploidies for chromosomes 1, 7, 8, 9, 11 and 17 in bladder tumour and the apparently normal urothelium of the same patient. Our results show that aphidicolin induces deletions and duplications in loci 9p21 and CCND1 in peripheral blood lymphocytes. These alterations did not differ between patients and controls. Similarly, the expression of fragile sites presents no differences between both groups, and generally both phenomena would be related with the loss of integrity of the genome associated with age. The urothelial epithelium analysis indicates that numerical chromosomal instability is present in apparently normal mucosa, where alterations accumulates in varying frequency, and shows variability between patients. In summary, our results confirm the presence of instability in normal cells and in apparently healthy individuals. This phenomenon is more common than expected and probably is related to aging.